**Te Literacy Support Information and Consent Form**

E ‘iki ana te ma‘ata‘anga o te tangata i te ‘akakitekite mai kia matou, i ta ratou i kite no runga i te tākinokino‘ia‘anga i roto i te ‘ākono‘ia‘anga, na roto i teta‘ i ‘akavā‘anga muna. E ‘uipā‘anga, te ‘akavā‘anga muna. E ‘iki ana teta‘i aronga i te tātā no runga i ta ratou i kite – e karanga‘ia ana teia e, ko te tua tātā‘ia (written account). No te aronga te anoano ra i teta`i turu‘anga kē atu i te tātā‘anga no runga i ta ratou i kite, teia tātā‘anga. Me te anoano ra koe i teta‘i turu‘anga kē atu, no runga i te tatau‘anga, me kore ra, i te tātā‘anga, ka rauka ‘ia matou i te ‘ātui atu iā koe, ki teta‘i literacy support service. E tauturu ana te literacy support service, i te aronga, kāre e meitaki ana ta ratou tatau‘anga, e ta ratou tātā‘anga. Ka rauka ‘ia ratou i te tauturu iā koe i te tātā, no runga i ta‘au i kite.

No runga i te turanga turu tatau‘anga, e te tātā‘anga, te tu‘anga mua o teia tātā‘anga. Ko te ‘akatika‘anga i te tā‘anga‘anga‘anga, i te literacy support service, te rua o te tu‘anga, me ka ‘inangaro koe i te reira.

**Tu‘anga 1 – No runga i te literacy support service**

Ea‘a ta te literacy support service, e rave ana?

Me ‘iki koe i te tā‘anga‘anga i te literacy support service, teia pa‘a te au mea te ka rave‘ia:

* Ka rauka ‘ia matou i te ‘ōronga i te ‘akakitekite‘anga no runga iā koe, ki te literacy support service. Ka ‘akakite atu matou kia ratou, i te tumu e ‘inangaro nei koe i te tā‘anga‘anga i te literacy support service, e teta‘i ‘ua atu turu, te anoano ra koe.
* Ka ‘anga‘anga ta‘okota‘i kotou ko te literacy support service, i te ma‘ani i teta‘i parāni. Ka ‘iki ta‘okota‘i kotou, i te au rā, te au taime no te ‘ārāvei‘anga, te ngā‘i ka ‘ārāvei kotou, te turanga o te turu ka ‘ōronga atu ratou kiā koe, te tuātau e oti ei ta‘au tātā‘anga tua, e te rāvenga tuku‘anga atu, ki te Survivor Experiences Service. Ka kimi katoa ratou, me anoano turu‘anga kē atu koe, mei te āru‘anga mai o te kōpu tangata iā koe, te wellbeing support, me kore ra, te tauturu no te ‘aere‘anga atu.
* Ka āru te literacy support service i ta‘au parāni, ma te tauturu i te tātā‘anga no runga i ta‘au i kite.
* Ka rauka iā koe i te tauī i to‘ou manako, me kore ra, i te ‘akamutu i te tā‘anga‘anga‘anga, i te literacy support service, i teta‘i ‘ua atu taime.
* Ka ‘ārāvei atu te literacy support service, i te Survivor Experiences Service me:
* Kāre e pu‘apinga no‘ou i te rave ‘ua atu i teia.
* Kāre e rauka ‘ia ratou i te ‘ārāvei atu iā koe.
* Kāre koe e ‘aere ana ki ta kotou au ‘uipā‘anga.

To‘ou ora‘anga meitaki

Ka kite pa‘a koe i te turanga ngākau teima‘a, i te tuātau komakoma‘anga, me kore ra, tātā‘anga, no runga i tei tupu kiā koe. Ka mataora pa‘a koe, i te mea e, kua rongo‘ia to‘ou manatā. Ka ngākau parau pa‘a koe, me kore ra, ka marū. Ka kī‘ia pa‘a koe i te riri, maromaroā, me kore ra, i teta‘i atu au turanga ngākau. Ka ‘inangaro matou i te ‘akapāpu e, te maranga nei teia iā koe, e te no‘o ponuiā‘au ra, e te māru, koe.

Kimi‘ia tetai atu no runga i ta matou au turu ora‘anga meitaki, ki roto i te “Wellbeing Support Information and Consent Form”. Me kāre a‘au kapi no teia, me ka tika, ‘ārāvei mai, ma te pati mai kia matou. Tei te ‘openga o teia tātā‘anga, te ‘akakitekite‘anga no te ‘ārāvei‘anga mai ‘ia matou.

Te mea muna

* Ka vai‘o‘ia kia muna te ‘akakitekite‘anga no runga iā koe, e te au mea pouroa te ka tuatua koe.
* Kāre te literacy support service, e mou i ta‘au tātā‘anga tua. Ka ‘ōronga‘ia teia ki te Survivor Experiences Service.
* Ka anoano‘ia te service, kia ‘akakitekite i ta‘au ‘akakitekite‘anga muna, me:
* ‘Akakite atu koe kia ratou i teta‘i mea kino te ‘ēkōkō‘ia ra, te ka tupu kiā koe, me kore ra, ki teta‘i atu. Me tupu teia, ka ‘akakite i reira te service ki te ‘akavā, me kore ra, ki teta‘i mental health service. Ka ‘akakitekite te service i te ‘akakitekite‘anga anake, te anonano‘ia ra.
* Karanga koe e, tei roto koe, me kore ra, te parāni nei, i te au ‘a‘ati‘anga pakari i te ture. Me tupu teia, ka ‘akakite i reira te service ki te ‘akavā. Ka ‘akakitekite te service i te ‘akakitekite‘anga anake, te anonano‘ia ra.
* ‘Akaue teta‘i ‘akavā‘anga i te service, kia ‘ōronga i te ‘akakitekite‘anga kia ratou. Ka ‘akakitekite te service i te ‘akakitekite‘anga anake, te anonano‘ia ra.
* Me oti ta‘au ‘anga‘anga i roto i te service, ka tāporoporo‘ia ta‘au ‘akakitekite‘anga ki roto i te government archive. Ka tākotinga‘ia te kite‘anga i teia.

**Tu‘anga 2 – Te ‘akatika‘anga i te tā‘anga‘anga i te literacy support service**

Me ka ‘inangaro koe i te tā‘anga‘anga i te literacy support service, ka anoano matou i teta‘i au ‘akakitekite‘anga no runga iā koe. Ka rauka iā koe i te ‘akakite mai i taua ‘akakitekite‘anga, na roto i te ‘akakī‘anga i teia pēpa, e te ‘aka‘oki‘anga mai kia matou, na roto i te mēre, me kore ra, mēre uira, na roto i te tāniuniu‘anga mai ‘ia matou, me kore ra, i te tuku‘anga mai na runga i te mēre uira i teta‘i vitiō, me kore ra, teta‘i karere rekōti‘ia, tei roto te ‘akakitekite‘anga, e anoano nei matou kia kite. Tei te ‘openga o teia tātā‘anga, te ‘akakitekite‘anga no te ‘ārāvei‘anga mai ‘ia matou.

Me ka tika, ‘akakite mai kia matou:

* Te katoa‘anga o to‘ou ingoa:
* To‘ou rā ‘ānau‘anga:
* To‘ou ngā‘i no‘o‘anga:
* Te tumu e ‘inangaro nei koe i te tā‘anga‘anga i te literacy support service:
* Te tauturu ‘iki‘anga manako – me ka tika, ‘akakite mai no runga i teta‘i ‘ua atu turu tei tauturu iā koe kia mārama i teia ‘akakitekite‘anga, me kore ra, i te ‘iki‘anga i te tā‘anga‘anga i te literacy support service:
* Turu‘anga anoano‘ia – te meitaki āinei, kia ‘akakite atu matou ki te wellbeing support service, me e turanga pakipakitai to‘ou, me kore ra, i teta‘i atu turu kē, te anoano ra koe? Ka tauturu teia ia ratou i te turu‘anga meitaki iā koe. ‘Āe/Kāre

Me ka tika, ‘akakite mai i te literacy support service, te ka ‘inangaro koe i te tā‘anga‘anga. Me te ‘akakī nei koe i te pēpa, me ka tika, koropini‘ia ta‘au ‘iki‘anga:

* Literacy Aotearoa. Tei kōnei ratou, no teta‘i ‘ua atu.
* Howard League Trust. E turu ana ratou i te aronga tei roto i te ‘are-tāpeka‘anga.
* Personal Advocacy and Safeguarding Adults Trust. E ta‘unga ratou, i roto i te turu‘anga i te learning/intellectual disabilities.
* Kāre au e manamanatā.

Me kua mārama koe i te ‘akakitekite‘anga i roto i teia tātā‘anga, e te ‘inangaro ra koe i te tā‘anga‘anga i teta‘i literacy support service, me ka tika, ‘akakite mai, me kore ra, ‘akairo‘ia te pi‘a i runga i te pēpa.

Me te ‘akakī nei koe i teia pēpa, me ka tika, tāina‘ia to‘ou ingoa ki raro ake nei, e te rā i ‘akakī ei koe i teia:

* Tāina‘anga ingoa:
* Rā:

**Ka ‘akape‘ea te ‘ārāvei‘anga mai ‘ia matou**

Ka rauka iā koe i te ‘ārāvei mai ‘ia matou na runga i te terepōni, karere patapata, mēre uira, me kore ra, i te mēre:

* Terepōni 0800 456 090. Te numero terepōni i roto i ‘Autirēria 1800 456 032.
* Karere patapata 8328.
* Mēre uira contact@survivorexperiences.govt.nz
* Ka rauka iā koe i te tātā mai kia matou ki ko i te Survivor Experiences Service | Ratonga Wheako Mōrehu, PO Box 805, Wellington 6140
* Me e Taringa-turi koe, kāre e rongo meitaki ana, taringa-turimatapo, kāre e tuatua meitaki ana, me kore ra, e ngatā i te tuatua, ka rauka iā koe i te tā ‘anga‘anga i te New Zealand Relay Service. [www.nzrelay.co.nz](http://www.nzrelay.co.nz)